Беседа:Никола Вапцаров

message: Моля, авторът на тази статия да цитира достоверен източник за тази т.нар. "Награда за мир".
Никъде в нета, нито на български, нито на английски, нито на Руски или Френски език не намерих ни най-малка думичка за подобна награда.
Единственото място, където тя се споменава, е биографията на Вапцаров, и се преписва едно и също, без някакво доказателство.
Има Ленинска награда за мир, но нейни носители Българи са само Цола Драгойчева и още двама партийни функционери.
Има и нобелова награда за мир, каквато нито един Българин не е получавал.
Що за нагарада е тази "световна награда за мир" ?!?
--Immortal 15:30, 9 юни 2009 (UTC)
replies: text: Вижте как се постявя правилно искането за източник. Не е вярно, че няма такава награда, всъщност има много такива награди за Мир - и на фондацията на Ганди, и на Християнското общество и на куп други организации. Проблемът е, че според мен вероятността да е една от тях е много малка. Затова е резонно искането на източник.--Радостина 15:55, 9 юни 2009 (UTC)
thread_title:  Награда за мир 

message: Премествам тук твърдения без посочен източник:
Не би следвало да забравяме, че той е единственият българин удостоен с "Международната награда за мир", макар и по смъртно(1952г.). А носителите на тази премия са още Чарли Чаплин, Дмитрий Шостакович, Пабло Пикасо, Уйлям Дюбоа, Юлиус Фучик и др
Спас Колев 20:21, 21 декември 2009 (UTC)
thread_title:  Твърдения без източник 

message: Все пак си мисля, че тази глава е излишна и в предишната си редакция без нея статията беше по-пригледна. Jingiby 11:45, 25 декември 2009 (UTC)
replies: text: Но пък въпросът е спорен и е по-добре да се изясни като хората, отколкото да се премълчава. --Спас Колев 08:48, 26 декември 2009 (UTC)
replies: text: : И аз така мисля. Добре е да има раздел.--Мико 09:42, 26 декември 2009 (UTC)
Не знам, според мен в главата на която и да е статия не трябва да има спорни твърдения. Единият вариант тук е "модерен" – твърди се, че си е изпреварил времето; може да се по-търси хипоним. Той е по-известен с това, а не с принадлежността си. Пък и определение има в шаблона. Другият е "... е български или македонски поет, ...". Аз не мога да бъда безпристрастен и няма повече да му разривам кокалите.--Фипс 14:52, 26 декември 2009 (UTC)

text: : Така е Фипс, съгласен съм. Не трябва да има спорни твърдения в Уикипедия които само заблуждават мнението на читателите. Не забравяйте на простата формулировка на НГТ: Под "факт" разбираме сведение за което няма сериозен спор. Факт е че Вапцаров е българин, но спорно е че той е етнически македонец. Факт е че Владо Черноземски е атентатор, но спорно е че той е терорист. Или пък може би Вапцаров дал нотариално изявление в канцелариите на УДБА в 1945 че е македонец, за което Jingiby има някъкви сведения? Както каза Мико, трябва да има отделна секция за уточнение, но това трябва да се направи и в статията за Владо Черноземски, която в момента е затворена на версията до която се стигна в вандализмите на Jingiby. Повиквам администраторите да разрешат този сериозен проблем.--Relativefrequency 11:36, 27 декември 2009 (UTC)
Хм! На друго мнение е професор Тодор Балкански и то е изразено в неговата книга "Никола Вапцаров, България и българите" (1996). Като проследява дейността на поета в Македонския литературен кръжок, той го описва като  "агент и проводник на коминтерновския македонизъм"; "един от инициаторите за изпълнение на коминтерновската поръчка, наречена македонски език"; "завършен македонист и отрицател на българското народностно име" и пр. Като изрежда тези квалификации, Т. Балкански стига до окончателното заключение, че Вапцаров е  "добър поет, но лош българин". Така, че аз изобщо не си измислям, а има вече изразени становища от експерти по въпроса. И престани, ако обичаш, да се правиш на последна инстанция! Jingiby 15:30, 27 декември 2009 (UTC)

text: : Нищо чудно професор Тодор Балкански да напише същото като види и редакциите на някои колеги тук в Уикипедия на български език, така че, няма страшно, това не се отнася само за Вапцаров, и може да бъдете напълно спокоен.  --Relativefrequency 18:19, 29 декември 2009 (UTC)

text: "Български" е безспорно - като гражданство (оттам връзката към България, а не към българи) и като език (второто е съществено за един поет). Спорна е етническата му идентичност, но дори и в крайния вариант би бил "български с македонски произход".

text: "Модерен" е неудачно определение, тъй като смисълът му се променя с времето. --Спас Колев 18:35, 26 декември 2009 (UTC)
Това, че за няколко години е бил македонист не го прави македонец или македонски поет. Освен това е писал само на български език и във всички официални документи е посочен като българин и български поданик. Също така се е самодекларирал като българин собственоръчно. Друг е въпроса как би се идинтифицирал, ако беше преживял войната. Според мен като македонец, но кой знае? Можеше и да се ребългаризира като Венко Марковски. Всичко това са само предположения. Фактите го представят като българин с македонистки уклон, но колеблив. Jingiby 18:48, 26 декември 2009 (UTC)
Кой идиот си позволява посмъртно да пре-македонизира Вапцаров за да може да го очерни на политическа основа? 
Хора, осъзнайте се и внимавайте какво пишете! Добра услуга правите на нашите "приятели", няма що!--Предният неподписан коментар е направен от анонимен потребител с адрес 212.73.146.73 (беседа • приноси) 02:22, 22 януари 2011 (проверка).
За съжаление явно никой не е поставил линк към македонската версия на тази страница. Там Никола Вапцаров е представен като Македонски поет, което е крайно време да събуди реакциите на българския колектив на Уикипедия. Моля ви, направете необходимото за да бъде разобличена тази и досега разпространявана лъжа!
С уважение,
Руслан Димов
thread_title:  Народност 

message: :Историята около д-р Майлер изглежда доста мистериозна ... Не вярвам някой да е виждал членската му книжка от НКВД, нито документ, удостоверяващ целите на престоя му в Банско. Изглежда информацията за него засега се базира само на догадки, предположения и улики ...
Тук не е форум и няма идиоти. Научи се да си подписваш коментарите и чети източниците преди да се изявяваш неподготвен. Личното ти мнение не представлява интерес за общността. Jingiby (беседа) 07:41, 6 октомври 2012 (UTC)
replies: text: Споко де! Защо ли някои са толкова нервни и все ги избива на скандал? Точно тук е мястото за беседа и дискусии върху съдържанието на статиите!

text: Относно доктора Майлер, фактът, че писал на Елена Вапцарова от СССР не означава автоматично, че е бил от НКВД - може например да е бил от ГРУ, Коминтерна или Бог знае коя друга служба ...

text: А източници от днешния периодичен печат, основани не на документи, а на разкази от типа "оня казал - тоя рекъл" сами може да прецените каква достоверност може да имат.
thread_title:  Мистерии и недоказани подробности 

message: Няма доказано участие на Вапцаров в акцията, а камо ли да е бил организатор. Единственият доказан факт е, че през декември 1940 г. се е намирал в Банско, бил е следен от полицията и арестуван. При обиск в дома му е иззето стихотворението „Селска хроника“, което е счетено за подривно, защото завършва с "Терора долу!" и "Съюз със СССР!". В този смисъл пасажът „Той е арестуван от полицията и у него са намерени материали, счетени за подривни, като през зимата на 1941 г. е интерниран за три месеца в Годеч. В първите дни на месец юни Вапцаров е арестуван отново и откаран в Разлог, където е затворен в Разложкото полицейско управление. При последвалото разследване по Закона за защита на държавата го намират за невинен и е освободен. “ е неточен, защото твърди, че е бил арестуван два пъти. Да, имало е арест, последван от дело; да, оправдан е; да, интерниран е впоследствие по ЗЗД, но всичко протича в хронологична последователност и той живее в Годеч през лятото (не през зимата) на 41 г., където Бойка ходи всяка седмица на свиждане.--Ket (беседа) 11:41, 25 септември 2015 (UTC)
replies: text: За участието му в Соболевата акция вижте в тази страница на Държавния архив, където се твърди, че има такова и са приложени документи в този смисъл. Вижте също тук: "До дирекцията на полицията, Държавна сигурност. От Разложко околийско управление Донасям ви, че лицето Никола Вапцаров е проявявал подмолна агитация из Разложка околия, предимно сред младежите, настройвайки ги към акция, целяща сключване на пакт за взаимопомощ между България и СССР. Поради което се очерта като крайно опасен за реда и общественото спокойствие в този край. Моля същият да бъде препратен на околийския управител в Годеч за въдворение."  За броя на арестите и мястото на задържането му и аз съм малко объркан, понеже информацията е противоричива, но ще изясня нещата съвсем скоро тук. Поздрав! Jingiby (беседа) 12:33, 25 септември 2015 (UTC)
replies: text: :Да, аз чета същите документи, както и няколко книги за Вапцаров от различни автори, но от тях само разбирам, че полицията се е заинтересувала от него и е водила преписка, но щом не е успяла да докара делото до осъдителна присъда, вероятно не е представила годни доказателства (както е модерно да се говори сега ). Затова си позволих горната забележка. Мисля, че версията за организаторска дейност ни е наследство от социалистическата историография и според мен към нея трябва да се подхожда много внимателно.--Ket (беседа) 12:52, 25 септември 2015 (UTC)
replies: text: :: Наистина е арестуван два пъти в края на 1940 и през лятото на 1941 г.  във връзка с участието си в Соболевата акция и след това е интерниран в Годеч през лятото, докато съдът го оправдава и тогава го пускат. На първи септември поетът се завръща в София. Jingiby (беседа) 12:58, 25 септември 2015 (UTC)
replies: text: ::: Вижте и това: Никола Вапцаров е бил ангажиран с това да бъде един от прокламаторите, един от агитаторите на т.нар. „Соболева акция”. Това каза Иво Милтенов, уредник на къща музей „Никола Вапцаров” в София в интервю за Агенция „Фокус” по повод 73-та годишнина от смъртта на поета. Jingiby (беседа) 13:12, 25 септември 2015 (UTC)

text: :: Възможно е да е оправдан не защото не е участвал, а защото не е доказано престъпление - като цяло става дума за подписка и мирни демонстрации. --Спас Колев (беседа) 12:09, 29 септември 2015 (UTC)
thread_title:  Соболевата акция 

message: В мк пише, че е македонец. Може ли да се промени? --213.226.63.155 10:46, 23 декември 2017 (UTC)
replies: text: Можете, като посочите авторитетен източник - всеки може да редактира Уикипедия независимо на какъв език--Ket (беседа) 15:49, 23 декември 2017 (UTC)
replies: text: :Не може. Там не се интересуват от никакви други източници, освен македонски. Поздрав! Jingiby (беседа) 17:39, 23 декември 2017 (UTC)

text: Аз се опитах да направя редакция. Не ми даде. После отворих ,,Беседа и опитах да напиша на български, че е ,,бугарин. Не ми даде. Смечких тона - не стана. Преведох го на македонски - страшна разлика - и пак не ми даде. Сигурно защото съм в България. Помощ? 212.233.211.152 17:47, 28 юли 2023 (UTC)
thread_title:  Македонец 

message: До колко е правилно да се използва тази дума, при условие, че не е тайна, че той е бил комунист? Смятам, че би трябвало да пише ,,активен комунист", а не ,,активен антифашист", защото антифашисти са били и американските граждани, нали така?  212.233.211.152 19:52, 5 февруари 2024 (UTC)
thread_title:  Антифашист  

message: Как така царете Фердинанд и Борис са посещавали къщата на Вапцаров, когато той е бил дете? Или аз нещо не разбирам текста? 212.233.211.152 19:55, 5 февруари 2024 (UTC)
replies: text: На мен ми изглежда ясно в контекста на раздела - баща му е видна личност в селото и ВМРО, среща се с известни посетители. --Спас Колев (беседа) 13:15, 6 февруари 2024 (UTC)
replies: text: :Ясно. Благодаря ви.

text: :Обаче когато някой ми отговаря в ,,беседа" не ми излиза, а преди имах известия. Помощ? 212.233.211.152 17:13, 6 февруари 2024 (UTC)
thread_title:  Короновани особи  

message: Царят помилвал Вапцаров, поетът отказва милост само за него - ТопПреса 212.233.211.152 17:22, 6 февруари 2024 (UTC)
thread_title:  До колко е вярно това?